CONSILIUL LOCAL AL  MUNICIPIULUI CRAIOVA

HOTĂRÂREA NR. 138
          Consiliul Local al Municipiului Craiova, întrunit în şedinţa ordinară din data de 28.08.2008;

Având în vedere raportul nr.115318/2008 al Direcţiei Patrimoniu prin care se propune modificarea Hotărârii Consiliului Local al Municipiului Craiova nr.283/2006 referitoare la concesionarea către S.C. Verona Impex S.R.L. a unui teren situat în bd. Oltenia, zona Orizont şi rapoartele comisiilor de specialitate ale Consiliului Local al Municipiului Craiova nr.75, 76, 77, 81 şi 82/2008  ;  

În temeiul art.36 alin.2 lit.c coroborat cu alin.5 lit.b, art.123 şi art.45 alin.3 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea Hotărârii Consiliului Local al Municipiului Craiova nr.283/2006, în sensul majorării cu 168 mp a suprafeţei de teren care aparţine domeniului privat al municipiului Craiova, situată în Bd.Oltenia, f.n.–zona Orizont, concesionată către S.C.Verona Impex S.R.L. şi identificată conform anexei care face parte inegrantă din prezenta hotărâre, în vederea extinderii spaţiului comercial existent.

Art.2. Redevenţa  va fi stabilită prin negociere directă, având ca preţ de pornire tariful stabilit prin Hotărârea Consiliului Local al Municipiului Craiova nr.258/2007, republicată, respectiv 6 lei/mp/lună.

Art.3. Pe data prezentei hotărâri, se modifică în mod corespunzător contractul de concesiune nr.280/2007.

Art.4.  Se împuterniceşte Primarul Municipiului Craiova să semneze actul adiţional la contractul de concesiune nr.280/2007.

Art.5. Serviciul Administraţie Publică Locală, Direcţia Economico - Financiară,  Direcţia Patrimoniu şi S.C.Verona Impex S.R.L. vor aduce la îndeplinire prevederile prezentei hotărâri.

	      PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR,

	              Virgil BOBOC
	  Nicoleta MIULESCU

